
Muitas nodokļu korekcija un tarifu kvotu atvēršana konkrētu Amerikas Savienoto Valstu izcelsmes preču importam
[bookmark: DocNumber]
[bookmark: Commission]Starptautiskās tirdzniecības komiteja
[bookmark: PE]PE779.297
[bookmark: Sujet][bookmark: References]Eiropas Parlamenta 2026. gada 16. jūnija normatīvā rezolūcija par priekšlikumu Eiropas Parlamenta un Padomes regulai par muitas nodokļu korekciju konkrētu Amerikas Savienoto Valstu izcelsmes preču importam un par tarifu kvotu atvēršanu konkrētu Amerikas Savienoto Valstu izcelsmes preču importam (COM(2025)0471 – C10-0193/2025 – 2025/0261(COD))
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0471),
–	ņemot vērā Līguma par Eiropas Savienības darbību 294. panta 2. punktu un 207. panta 2. punktu, saskaņā ar kuriem Komisija tam ir iesniegusi priekšlikumu (C10‑0193/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vēra Budžeta komitejas budžeta izvērtējumu,
–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 75. panta 4. punktu, un Padomes pārstāvja 2026. gada 27. maija vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60. un 58. pantu,
–	ņemot vērā Lauksaimniecības un lauku attīstības komitejas atzinumu,
–	ņemot vērā Starptautiskās tirdzniecības komitejas ziņojumu (A10-0069/2026),
[bookmark: _Hlk232507251]1.	pieņem pirmajā lasījumā turpmāk izklāstīto nostāju[footnoteRef:2]; [2:  	Ar šo nostāju aizstāj 2026. gada 26. martā pieņemtos grozījumus (Pieņemtie teksti P10_TA(2026)0096).] 

2.	apstiprina Padomes un Komisijas kopīgo paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
3.	pieņem zināšanai Komisijas paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
4.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
5.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.
P10_TC1-COD(2025)0261
Eiropas Parlamenta nostāja, pieņemta pirmajā lasījumā 2026. gada 16. jūnijā, lai pieņemtu Eiropas Parlamenta un Padomes Regulu (ES) 2026/... par muitas nodokļu korekciju konkrētu Amerikas Savienoto Valstu izcelsmes preču importam un par tarifu kvotu atvēršanu konkrētu Amerikas Savienoto Valstu izcelsmes preču importam
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2026/1455.)


NORMATĪVĀS REZOLŪCIJAS PIELIKUMS
Eiropas Parlamenta un Komisijas kopīgais paziņojums par aizsardzības mehānismu saskaņā ar Regulu (ES) 2026/1455, ar ko pielāgo muitas nodokļus dažu tādu preču importam, kuru izcelsme ir Amerikas Savienotajās Valstīs, un atver tarifu kvotas dažu tādu preču importam, kuru izcelsme ir Amerikas Savienotajās Valstīs
Komisija atzīst, cik svarīgi Eiropas Parlamentam ir cieši uzraudzīt šīs regulas īstenošanu attiecībā uz aizsardzības mehānismu, kas ļauj apturēt Amerikas Savienotajām Valstīm piešķirtās preferences. Šajā nolūkā, ja Eiropas Parlaments ieteiks Komisijai sākt aizsardzības izmeklēšanu, Komisija rūpīgi izvērtēs, vai apstākļi attaisno izmeklēšanas sākšanu ex officio, un informēs Eiropas Parlamentu par sava novērtējuma rezultātiem.
Komisijas paziņojums par īstenošanas aktiem saskaņā ar Regulu (ES) 2026/1455, ar ko koriģē muitas nodokļus dažu tādu preču importam, kuru izcelsme ir Amerikas Savienotajās Valstīs, un atver tarifu kvotas dažu tādu preču importam, kuru izcelsme ir Amerikas Savienotajās Valstīs
Pirms ierosinot īstenošanas aktu saskaņā ar šo regulu, Komisija regulāri informēs Eiropas Parlamentu un maksimāli ņems vērā Eiropas Parlamenta viedokli.
image1.png




